b'\n_START_ARTICLE_\nAriarathes I\n_START_PARAGRAPH_\nAriarathes I (404/403 eaa. \xe2\x80\x93 322 eaa., m.kreik. \xce\x91\xcf\x81\xce\xb9\xce\xb1\xcf\x81\xce\xac\xce\xb8\xce\xb7\xcf\x82) oli Kappadokian satraappi. H\xc3\xa4nen is\xc3\xa4ns\xc3\xa4 oli Ariaramnes (tai Ariamnes). Ariarathes valtasi Kataonian, joka siihen asti oli ollut itsen\xc3\xa4inen. Ariarathes oli my\xc3\xb6s ensimm\xc3\xa4inen joka kutsui itse\xc3\xa4\xc3\xa4n Kappadokian kuninkaaksi._NEWLINE_Ariaratheen kerrotaan rakastaneen velje\xc3\xa4\xc3\xa4n Orofernest\xc3\xa4, jonka h\xc3\xa4n l\xc3\xa4hetti Persian kuninkaan Artakserkses III:n luokse auttamaan kukistamaan kapinaa Egyptiss\xc3\xa4. Aleksanteri Suuri ei vallannut Kappadokiaa, mutta h\xc3\xa4nen seuraajiensa aikana Eumenes Kardialainen nimitettiin Kappadokian satraapiksi. Perdikkas kukisti Ariaratheen kahdesti taistelussa. Ariarathes j\xc3\xa4i vangiksi ja h\xc3\xa4net ristiinnaulittiin. Ariaratheen adoptoitu poika Ariaratheen II, jonka is\xc3\xa4 oli oikeasti Orofernes, pakeni Armeniaan ja sai maan valtaansa taas vuonna 301 eaa.'